
Parlamentul României

Camera Deputaţilor
	Comisia pentru muncă şi protecţie socială
	
	Comisia pentru administraţie publică şi amenajarea teritoriului


	Bucureşti,
	14 iunie 2016

	Nr.
	4c-7/620

	Bucureşti,
	14 iunie 2016

	Nr.
	4c-6/285 


RAPORT  COMUN
asupra proiectului de Lege pentru modificarea Legii nr.188/1999 privind Statutul funcţionarilor publici
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru administraţie publică şi amenajarea teritoriului, au fost sesizate, prin adresa nr. PLx 556/2015 din 1 septembrie 2015, cu dezbaterea pe fond, în procedură obişnuită, a proiectului de Lege pentru modificarea Legii nr.188/1999 privind Statutul funcţionarilor publici.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.271/25.03.2015)

· avizul favorabil al Comisiei juridice, de disciplină şi imunităţi 
(nr.4c-11/1018/16.09.2015)

· punctul de vedere al Guvernului prezentat în cadrul dezbaterilor.

Proiectul de lege are ca obiect de reglementare modificarea Legii nr.188/1999 privind Statutul funcţionarilor publici, în sensul întăririi respectării principiilor egalităţii de şanse, nediscriminării şi echităţii între funcţionarii publici, propunându-se, în principal: acordarea posibilităţii persoanelor care împlinesc vârsta stardard de pensionare de a ocupa, pe perioadă determinată, un post de execuţie temporar vacant, în situaţia în care în corpul de rezervă nu există funcţionari publici care să îndeplinească cerinţele necesare; acordarea posibilităţii de suspendare a raportului de serviciu, la cererea funcţionarului, prin acordul părţilor pe o durată de cel mult 4 ani, dar nu mai puţin de o lună (în prezent, perioada este între o lună şi 3 ani); acordarea posibilităţii de transformare a funcţiei publice vacante de nivel inferior care nu corespunde studiilor şi/sau vechimii în specialitatea funcţionarului public de conducere, în cazul în care funcţia publică de nivel inferior, care i se pune la dispoziţie, este o funcţie de execuţie, dacă nu afectează structura organizatorică aprobată.

La lucrările Comisiei pentru muncă şi protecţie socială, care au avut loc în data de 8 iunie 2016, şi-au înregistrat prezenţa 23 deputaţi, din totalul de 24 membri ai comisiei.

La lucrările Comisiei pentru administraţie publică şi amenajarea teritoriului, care au avut loc în data de 14 iunie 2016, au fost prezenţi 17 deputaţi din totalul de 21 membri. 
Membrii celor două comisii au hotărât, cu majoritate de voturi, aprobarea proiectului de lege cu amendamente.

La dezbaterile din cele două comisii au participat, în conformitate cu prevederile art.55 din Regulamentul Camerei Deputaţilor, republicat:

· d-na Sirma Caraman - Secretar de Stat, Ministerul Dezvoltării Regionale şi Administraţiei Publice
· d-l József Birtalan - președintele Agenției Naționale a Funcționarilor Publici
· d-l senator Alexandru Vegh – iniţiator.

Proiectul de lege a fost adoptat de Senat în şedinţa din 29 iunie 2015.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor în cadrul celor două Comisii, acestea propun Plenului Camerei Deputaţilor adoptarea proiectului de lege cu amendamente, redate în anexele care fac parte din prezentul raport comun.

PREŞEDINTE,



PREŞEDINTE,




Adrian Solomon



Victor Paul Dobre

SECRETAR,




SECRETAR,
Mihăiţă Găină 



Radu Babuş
Întocmit,

Consilier parlamentar Lidia Vlădescu



Consilier parlamentar Nicoleta Toma
ANEXA NR.1

AMENDAMENTE ADMISE

	Nr. crt.
	Text act normativ de bază

(Legea nr.188/1999)
	Text 

adoptat de Senat
	Text propus de comisii
(autor amendament)
	Motivare

	1. 
	__
	Titlul legii

Lege pentru modificarea Legii nr.188/1999 privind Statutul funcţionarilor publici


	Lege

pentru modificarea şi completarea Legii nr.188/1999 privind Statutul funcţionarilor publici

Autori: Comisia pentru muncă și protecție socială și Comisia pentru administrație publică și amenajarea teritoriului


	Pentru respectarea normelor de tehnică legislativă.



	2. 
	__
	Articol unic. – Legea nr.188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, se modifică după cum urmează:


	Art.I. – Legea nr.188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, se modifică şi se completează după cum urmează:

Autori: Comisia pentru muncă și protecție socială și Comisia pentru administrație publică și amenajarea teritoriului


	Pentru respectarea normelor de tehnică legislativă.

	3. 
	Art.4 alin.(3) lit.b)
(3) Prin excepţie de la prevederile alin.(2), funcţiile publice de execuţie temporar vacante pe o perioadă de cel puţin o lună pot fi ocupate pe perioadă determinată, astfel: 

..........................................

b) prin numire pe perioadă determinată, prin concurs în condiţiile legii, în situaţia în care în corpul de rezervă nu există funcţionari publici care să îndeplinească cerinţele specifice pentru a fi redistribuiţi în conformitate cu dispoziţiile prevăzute la lit.a). 

Persoana numită în aceste condiţii dobândeşte calitatea de funcţionar public numai pe această perioadă şi nu beneficiază la încetarea raportului de serviciu de dreptul de a intra în corpul de rezervă al funcţionarilor publici.
	1. La articolul 4 alineatul (3), litera b) se modifică şi va avea următorul cuprins:

„b) prin numire pe perioadă determinată, prin concurs în condiţiile legii, în situaţia în care în corpul de rezervă nu există funcţionari publici care să îndeplinească cerinţele specifice pentru a fi redistribuiţi în conformitate cu dispoziţiile prevăzute la lit.a), inclusiv a pensionarilor care, în condiţiile legii, pot cumula pensia cu salariul. Persoana numită în aceste condiţii dobândeşte calitatea de funcţionar public numai pe această perioadă şi nu beneficiază, la încetarea raportului de serviciu, şi de dreptul de a intra în corpul de rezervă al funcţionarilor publici.”
	Se elimină.
Autori: Comisia pentru muncă și protecție socială și Comisia pentru administrație publică și amenajarea teritoriului


	Se menţine lit. b) a alin. (3) al art. 4 în forma aflată în vigoare. 
Textul propus a fost preluat şi reformulat în alt articol, pentru cursivitatea legii.

	4. 
	Art.16, alin.(2), lit.c)
(2) Pentru a ocupa o funcţie publică corespunzătoare categoriei înalţilor funcţionari publici persoana trebuie să îndeplinească cumulativ următoarele condiţii:

...........................................

c) cel puţin 5 ani vechime în specialitatea studiilor necesare exercitării funcţiei publice;


	
	1. La articolul 16, alineatul (2), litera c) se modifică și va avea următorul cuprins:

„c) cel puţin 7 ani vechime în specialitatea studiilor necesare exercitării funcţiei publice;”
Autor: Comisia pentru administrație publică și amenajarea teritoriului
	Pentru respectarea normelor de tehnică legislativă.

Pentru a permite accesul în categoria înalţilor funcţionari publici a persoanelor cu  experienţă profesională.

	5. 
	__
	__
	2. La articolul 21, după alineatul (2), se introduc două alineate noi, alin. (21 ) şi (22) cu următorul cuprins:

„(21) Personalul Agenţiei Naţionale a Funcţionarilor Publici este format din demnitari, funcţionari publici şi personal contractual. Salarizarea personalului Agenţiei Naţionale a Funcţionarilor Publici se face potrivit reglementărilor în vigoare privind salarizarea unitară a personalului plătit din fonduri publice.

(22) Pentru compensarea activității specifice, personalul Agenției Naționale a Funcționarilor Publici beneficiază și de un spor pentru risc și suprasolicitare neurospihică de 50%, aplicat la salariul de bază lunar, care face parte din acesta și care constituie bază de calcul pentru sporuri și alte drepturi care se acordă în raport cu salariul de bază.”

Autor: deputat Laurențiu Nistor 


	Pentru respectarea normelor de tehnică legislativă.

Pentru clarificarea statutului personalului din cadrul ANFP.

	6. 
	Art.22, alin.(1), lit.o)

Art.22. - (1) Agenţia Naţională a Funcţionarilor Publici are următoarele atribuţii:

.......................................
o) elaborează anual, cu consultarea autorităţilor şi instituţiilor publice, Planul de ocupare a funcţiilor publice, pe care îl supune spre aprobare Guvernului; 

......................................

	__
	3. La articolul 22 alineatul (1), litera o) se abrogă.

Autori: deputat Adrian Solomon și Comisia pentru administrație publică și amenajarea teritoriului  
	Planul de ocupare a funcţiilor publice este un instrument  managerial care a fost conceput cu scopul de planificare şi previzionare a necesităţilor de resurse umane în funcţia publică (în cadrul fiecărei autorităţi sau instituţii publice). 

Având în vedere dinamica în corpul funcţionarilor publici din ultimii ani, precum şi multitudinea de acte normative cu impact direct asupra reorganizării instituţiilor publice, planul de ocupare  a funcţiilor publice nu a putut fi utilizat ca un instrument managerial eficient.

În vederea formării funcţiei publice în funcţie de necesităţi şi respectării principiului autonomiei locale, se propune abrogarea textului astfel incât autorităţile administraţiei publice locale să dispună în funcţie de necesităţi.

De asemenea se urmăreşte simplificarea procedurilor aferente procesului de ocupare a funcţiilor publice.



	7. 
	Art.221 lit.b)

Art.221. - Agenţia Naţională a Funcţionarilor Publici dispune suspendarea organizării şi desfăşurării concursului sau, după caz, a examenului, în următoarele cazuri: 

........................................
b) autoritatea sau instituţia publică nu a transmis Agenţiei Naţionale a Funcţionarilor Publici planul de ocupare a funcţiilor publice, potrivit prevederilor art.23 alin.(4) şi (5); 

........................................

	__
	4. La articolul 221, litera b) se abrogă.

Autor: deputat Adrian Solomon și Comisia pentru administrație publică și amenajarea teritoriului
	Pentru corelare cu modificările propuse prin prezentul raport.



	8. 
	Art.23. -  (1) Planul de ocupare a funcţiilor publice stabileşte:  

a) numărul maxim al funcţiilor publice rezervate promovării funcţionarilor publici;  

b) numărul maxim al funcţiilor publice care vor fi rezervate în scopul promovării rapide;  

c) numărul maxim al funcţiilor publice care vor fi ocupate prin recrutare;  

d) numărul maxim al funcţiilor publice care vor fi înfiinţate;  

e) numărul maxim al funcţiilor publice care vor fi supuse reorganizării;  

f) numărul maxim de funcţii publice pe fiecare clasă, categorie şi pe grade profesionale;  

g) numărul maxim al funcţiilor publice de conducere şi al funcţiilor publice corespunzătoare categoriei înalţilor funcţionari publici.  

(2) Planul de ocupare a funcţiilor publice se elaborează anual, cu consultarea sindicatelor reprezentative ale funcţionarilor publici, astfel:  

a) de către Agenţia Naţională a Funcţionarilor Publici, pe baza propunerilor ordonatorilor principali de credite, pentru autorităţile şi instituţiile publice din administraţia publică centrală;  

b) de către primar sau, după caz, de către preşedintele consiliului judeţean, prin aparatul de specialitate, pentru autorităţile şi instituţiile publice din administraţia publică locală.  

(3) Planul de ocupare a funcţiilor publice se întocmeşte centralizat, pe fiecare ordonator principal de credite şi pe fiecare instituţie din subordinea acesteia sau finanţată prin bugetul său.  

(4) În situaţia prevăzută la alin.(2) lit.a), planul de ocupare a funcţiilor publice se aprobă prin hotărâre a Guvernului. În situaţia prevăzută la alin.(2) lit.b), planul de ocupare a funcţiilor publice se aprobă prin hotărâre a consiliului local, respectiv a consiliului judeţean.  

(5) Pentru autorităţile şi instituţiile publice din administraţia publică locală, proiectul planului de ocupare a funcţiilor publice se transmite Agenţiei Naţionale a Funcţionarilor Publici cu 45 de zile înainte de data aprobării. În situaţia în care Agenţia Naţională a Funcţionarilor Publici constată neregularităţi în structura acestuia, autorităţile sau instituţiile publice au obligaţia de a modifica proiectul planului de ocupare a funcţiilor publice, pe baza observaţiilor Agenţiei Naţionale a Funcţionarilor Publici, în conformitate cu prevederile legale.


	__
	5. Articolul 23 se abrogă.

Autor: deputat Adrian Solomon

și Comisia pentru administrație publică și amenajarea teritoriului
	Pentru corelare cu modificările propuse prin prezentul raport.



	9. 
	Art.34 alin.(2)

(2) Înalţii funcţionari publici şi funcţionarii publici de conducere pot fi numiţi în funcţii de demnitate publică numai după încetarea, în condiţiile legii, a raporturilor de serviciu.


	__
	6. La articolul 34, alineatul (2) se modifică şi va avea următorul cuprins: 

„(2) Înalţii funcţionari publici şi funcţionarii publici de conducere pot fi numiţi în funcţii de demnitate publică numai după suspendarea, în condiţiile legii, a raporturilor de serviciu.”
Autor: deputat Adrian Solomon și Comisia pentru administrație publică și amenajarea teritoriului


	Apreciem că eliminarea  interdicţiei de a candida pentru funcţionarii publici de conducere şi înalţii funcţionari publici reprezintă o expresie a principiului de a fi ales, care nu necesită restrângeri suplimentare, atâta vreme cât suspendarea raporturilor de serviciu se produce la data validării candidaturii şi/sau înainte de începerea campaniei electorale.



	10. 
	Art.34 alin.(21)


(21) Prin excepţie de la alin.(2), funcţionarii publici de conducere pot fi numiţi în funcţii de demnitate publică din cadrul autorităţilor sau instituţiilor publice din administraţia publică centrală în care îşi desfăşoară activitatea, precum şi din cadrul autorităţilor sau instituţiilor publice aflate în raporturi ierarhice cu aceasta.


	__
	7. La articolul 34, alineatul (21) se abrogă.

Autor: deputat Adrian Solomon și Comisia pentru administrație publică și amenajarea teritoriului


	Pentru corelare cu modificările propuse.



	11. 
	Art.34 alin.(3)

(3) Înalţii funcţionari publici şi funcţionarii publici de conducere pot candida pentru funcţii de demnitate publică numai după încetarea, în condiţiile legii, a raporturilor de serviciu.


	
	8. La articolul 34, alineatul (3) se modifică şi va avea următorul cuprins: 

„(3) Înalţii funcţionari publici şi funcţionarii publici de conducere pot candida pentru funcţii de demnitate publică numai după suspendarea, în condiţiile legii, a raporturilor de serviciu.”

Autor: deputat Adrian Solomon și Comisia pentru administrație publică și amenajarea teritoriului


	Apreciem că eliminarea  interdicţiei de a candida pentru funcţionarii publici de conducere şi înalţii funcţionari publici reprezintă o expresie a principiului de a fi ales, care nu necesită restrângeri suplimentare, atâta vreme cât suspendarea raporturilor de serviciu se produce la data validării candidaturii şi/sau înainte de începerea campaniei electorale.



	12. 
	Art.44, alin.(2)
(2) Înalţilor funcţionari publici le este interzis să facă parte din partide politice, organizaţii cărora le este aplicabil acelaşi regim juridic ca şi partidelor politice sau din fundaţiile ori asociaţiile care funcţionează pe lângă partidele politice.


	
	9. La articolul 44, alineatul (2) se modifică şi va avea următorul cuprins: 

„(2) Înalţilor funcţionari publici le este interzis să facă parte din partide politice, organizaţii cărora le este aplicabil acelaşi regim juridic ca şi partidelor politice sau din fundaţiile ori asociaţiile care funcţionează pe lângă partidele politice, cu excepţia situaţiilor prevăzute la art.34 alin.(2) şi (3).”
Autor: Comisia pentru administrație publică și amenajarea teritoriului


	Pentru respectarea normelor de tehnică legislativă
Corelare cu celelalte modificări aduse textului legii.

	13. 
	Art.57, alin.(1)

Art.57 - (1) Recrutarea în vederea intrării în corpul funcţionarilor publici se face prin concurs, în limita funcţiilor publice vacante rezervate în acest scop prin planul de ocupare a funcţiilor publice. 


	
	10. La articolul 57, alineatul (1) se modifică şi va avea următorul cuprins:

„Art.57. - (1) Recrutarea în vederea intrării în corpul funcţionarilor publici se face prin concurs.”

Autor: deputat Adrian Solomon și Comisia pentru administrație publică și amenajarea teritoriului


	Corelat cu abrogarea lit.o) a alin.(1) a art.22 prin eliminarea trimiterii la Planul de ocupare a funcţiilor publice.



	14. 
	Art.57, alin.(5), lit.c) 

(5) Condiţiile minime de vechime în specialitatea studiilor necesare participării la concursul de recrutare organizat pentru ocuparea funcţiilor publice de execuţie se stabilesc astfel:

.......................................
c) 9 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional superior.


	
	11. La articolul 57 alineatul (5), litera c) se modifică şi va avea următorul cuprins:

„c) 7 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional superior.”

Autor: deputat Adrian Solomon și Comisia pentru administrație publică și amenajarea teritoriului


	Pentru respectarea normelor de tehnică legislativă.

S-a apreciat că, pentru ocuparea unei funcţii publice de grad superior, o vechime de 7 ani este suficientă pentru a atrage personal în corpul funcţionarilor publici.



	15. 
	Art.57, alin.(6), lit.a) şi b)

(6) Condiţiile minime de vechime în specialitatea studiilor necesare participării la concursul de recrutare organizat pentru ocuparea funcţiilor publice de conducere se stabilesc astfel:

a) 2 ani în specialitatea studiilor necesare exercitării funcţiei publice, pentru ocuparea funcţiilor publice de conducere de: şef birou, şef serviciu şi secretar al comunei, precum şi a funcţiilor publice specifice asimilate acestora;
b) 5 ani în specialitatea studiilor necesare exercitării funcţiei publice, pentru ocuparea funcţiilor publice de conducere, altele decât cele prevăzute la lit. a).


	
	12. La articolul 57 alineatul (6), literele a) şi b) se modifică şi vor avea următorul cuprins:

„a) 5 ani în specialitatea studiilor necesare exercitării funcţiei publice, pentru ocuparea funcţiilor publice de conducere de: şef birou, şef serviciu şi secretar al comunei, precum şi a funcţiilor publice specifice asimilate acestora;
b) 7 ani în specialitatea studiilor necesare exercitării funcţiei publice, pentru ocuparea funcţiilor publice de conducere, altele decât cele prevăzute la lit. a).”

Autor: deputat Adrian Solomon și Comisia pentru administrație publică și amenajarea teritoriului


	Prin reglementarea propusă se urmăreşte soluţionarea neconcordanţelor dintre funcţiile publice de conducere şi funcţiile publice de execuţie.



	16. 
	Art.58, alin.(6) – (8)

(6) În condiţiile în care nu există funcţionari publici care să poată fi redistribuiţi, Agenţia Naţională a Funcţionarilor Publici comunică autorităţilor şi instituţiilor publice desemnarea unui responsabil de procedură, funcţionar public, reprezentant al acesteia în comisia de concurs. Responsabilul de procedură verifică îndeplinirea condiţiilor legale de organizare şi desfăşurare a concursurilor şi îndeplineşte şi celelalte activităţi corespunzătoare calităţii de membru în comisia de concurs.  

(7) Responsabilul de procedură sesizează cu celeritate Agenţia Naţională a Funcţionarilor Publici în situaţia nerespectării de către autorităţile şi instituţiile publice a procedurii de organizare şi desfăşurare a concursurilor. Pe baza analizei sesizării formulate de responsabilul de procedură, Agenţia Naţională a Funcţionarilor Publici dispune suspendarea organizării şi desfăşurării concursului.  

(8) Responsabilul de procedură poate fi desemnat din cadrul Agenţiei Naţionale a Funcţionarilor Publici sau din cadrul instituţiei prefectului, pe baza propunerilor prefecţilor.


	
	13. La articolul 58, alineatele (6) - (8) se modifică şi vor avea următorul cuprins:

„(6) În condiţiile în care nu există funcţionari publici care să poată fi redistribuiţi, Agenţia Naţională a Funcţionarilor Publici comunică autorităţilor şi instituţiilor publice desemnarea reprezentantului acesteia în comisia de concurs. 
(7) Membrii comisiei de concurs sesizează cu celeritate Agenţia Naţională a Funcţionarilor Publici în situaţia nerespectării de către autorităţile şi instituţiile publice a procedurii de organizare şi desfăşurare a concursurilor. Pe baza analizei sesizării formulate, Agenţia Naţională a Funcţionarilor Publici dispune suspendarea organizării şi desfăşurării concursului.  

(8) Reprezentantul Agenţiei Naţionale a Funcţionarilor Publici poate fi desemnat și din cadrul instituţiei prefectului sau al consiliului judeţean din judeţul în care îşi are sediul instituţia publică în al cărei stat de funcţii se află funcţia publică vacantă pentru care se organizează concursul, pe baza propunerilor conducătorilor acestor instituții publice.”

Autor: deputat Adrian Solomon și Comisia pentru administrație publică și amenajarea teritoriului


	Corelare cu modificările anterioare.

Pentru flexibilizarea condiţiilor de organizare a concursurilor.

	17. 
	Art.58, alineate noi


	__
	14. La articolul 58, după alineatul (8) se introduce un nou alineat, alineatul (9), cu următorul cuprins:

„(9) Agenția Națională a Funcționarilor Publici poate delega autorităților sau instituțiilor publice, în condițiile legii, prin ordin al președintelui, competența de a organiza concursuri de recrutare și promovare pentru ocuparea funcțiilor publice de execuție, funcțiilor publice de conducere de șef serviciu și șef birou, precum și a funcțiilor publice specifice asimilate acestora.”

Autor: deputat Adrian Solomon și Comisia pentru administrație publică și amenajarea teritoriului


	Completarea normei vizează lărgirea bazei de selecție a reprezentanților ANFP, cu scopul de a evita situațiile apărute în practică în care se îngreunează procedura de organizare și desfășurare a concursurilor prin imposibilitatea participării unui număr redus și constant  de funcționari publici la un număr mare de concursuri care sunt propuse pentru a fi organizate în același timp. În același scop este reglementată și posibilitatea delegării organizării concursurilor pentru ocuparea funcțiilor publice de execuție (ex:auditor) sau de conducere, până la nivelul funcției publice de șef serviciu.

Sunt de asemenea propuse norme tehnice, de clarificare a competenței de organizare a concursurilor de promovare în funcția publică precum și de stabilire unitară a atribuțiilor pentru membrii comisiilor de concurs.



	18. 
	 
Art.65, alin.(2), lit.c)

(2) Pentru a participa la concursul sau examenul de promovare în gradul profesional imediat superior celui deţinut, funcţionarul public trebuie să îndeplinească cumulativ următoarele condiţii:

........................................
c) să fi obţinut cel puţin calificativul "bine" la evaluarea anuală a performanţelor individuale în ultimii 2 ani calendaristici;
.........................................
	2. La articolul 65 alineatul (2), litera c) se modifică şi va avea următorul cuprins:

„c) să fi obţinut cel puţin calificativul «bine» la evaluarea performanţelor individuale în ultimii 2 ani în care funcţionarul public s-a aflat în activitate;’'


	Devine pct. 15 nemodificat

	Această formulare are un caracter mai clar şi mai puţin supus riscului de interpretare eronată faţă de formularea propusă în cadrul Comisiei, respectiv „ultimele două evaluări anuale”.

Specificarea clară a faptului că este vorba de anii în care funcționarul public s –a aflat în activitate este necesară pe de o parte, pentru a minimiza riscul aplicării în mod neunitar a normelor, iar pe de altă parte corelează existența vechimii în grad profesional cu evaluarea activității performanțelor profesionale. 


	19. 
	Art.65, alin.(3)
(3) Funcţionarii publici care nu îndeplinesc condiţiile de vechime prevăzute pentru promovarea în gradul profesional imediat superior celui deţinut pot participa la concursul organizat, în condiţiile legii, în vederea promovării rapide în funcţia publică.


	__
	16. La articolul 65, alineatul (3) se abrogă.

Autor: deputat Adrian Solomon și Comisia pentru administrație publică și amenajarea teritoriului


	Corelare cu modificările propuse, respectiv abrogarea prevederilor referitoare la promovarea rapidă.

	20. 
	SECŢIUNEA a 5-a: Sistemul de promovare rapidă în funcţia publică
Art.70. - (1) Pot beneficia de sistemul de promovare rapidă în funcţia publică:

a) persoanele care au absolvit programe organizate, în condiţiile legii, pentru obţinerea statutului de manager public;

b) funcţionarii publici care au promovat concursul prevăzut la art. 65 alin. (3).

(2) Pot participa la concursul prevăzut la alin. (1) lit. b) funcţionarii publici care îndeplinesc cumulativ următoarele condiţii:

a) au cel puţin 1 an vechime în gradul profesional al funcţiei publice din care promovează;

b) au obţinut calificativul "foarte bine" la evaluarea performanţelor profesionale individuale din ultimul an;

c) nu au în cazierul administrativ o sancţiune disciplinară neradiată în condiţiile prezentei legi;

d) au urmat cel puţin o formă de perfecţionare profesională în ultimul an. 

(3) Concursul pentru promovarea rapidă prevăzut la art.65 alin. (3) se organizează anual, de către Agenţia Naţională a Funcţionarilor Publici, în limita numărului de funcţii publice rezervate promovării rapide. 


	__
	17. La Capitolul VI, titlul Secţiunii a 5-a şi articolul 70 se abrogă.

Autor: deputat Adrian Solomon și Comisia pentru administrație publică și amenajarea teritoriului


	Corelare cu modificările propuse.

	21. 
	Art.86 alin.(2) şi (3)

(2) În cazul în care funcţionarul public este trimis în judecată pentru săvârşirea unei infracţiuni de natura celor prevăzute la art.54 lit.h), persoana care are competenţa legală de numire în funcţia publică va dispune suspendarea funcţionarului public din funcţia publică pe care o deţine.

(3) În cazul în care s-a dispus clasarea sau renunţarea la urmărirea penală ori achitarea sau renunţarea la aplicarea pedepsei ori amânarea aplicării pedepsei, precum şi în cazul încetării procesului penal, suspendarea din funcţia publică încetează, iar funcţionarul public respectiv îşi va relua activitatea în funcţia publică deţinută anterior şi îi vor fi achitate drepturile salariale aferente perioadei de suspendare.


	__
	18. La articolul 86, alineatele (2) şi (3) se abrogă.

Autor: Comisia pentru administrație publică și amenajarea teritoriului


	Pentru aplicarea aceluiaşi  tratament juridic funcţionarilor publici, raportat la celelalte categorii de personal. Celelalte prevederi din lege sunt acoperitoare pentru situaţia în care un funcţionar public este condamnat printr-o hotărâre judecătorească definitivă.


	22. 
	Art.89, alin.(22), (23)

(22) Funcţionarii publici cu statut special pot fi detaşaţi pe funcţii publice generale echivalente funcţiilor publice specifice ocupate, cu avizul Agenţiei Naţionale a Funcţionarilor Publici, cu aplicarea corespunzătoare a prevederilor alin. (1)-(21) şi cu respectarea prevederilor art.110.

(23) Funcţionarii publici pot fi detaşaţi şi pe funcţii publice cu statut special, cu avizul Agenţiei Naţionale a Funcţionarilor Publici, cu respectarea prevederilor art.110.


	
	19. La articolul 89, alineatele (22) şi (23) se modifică şi vor avea următorul cuprins:

„(22) Funcţionarii publici cu statut special pot fi detaşaţi pe funcţii publice generale echivalente funcţiilor publice specifice ocupate, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, precum și cu aplicarea corespunzătoare a prevederilor alin. (1)-(21) şi cu respectarea prevederilor art.110.

(23) Funcţionarii publici pot fi detaşaţi şi pe funcţii publice cu statut special, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, precum și cu respectarea prevederilor art.110.”
Autor: Comisia pentru administrație publică și amenajarea teritoriului


	Pentru respectarea normelor de tehnică legislativă.

S-a eliminat avizul ANFP necesar, considerând că notificarea prealabilă este suficientă pentru a avea totuşi o evidenţă a funcţiilor publice.
De asemenea, s-a avut în vedere flexibilizarea procedurilor de detaşare.

	23. 
	Art.92, alin.(11), (2) şi (3)
(11) În mod excepţional, la propunerea justificată a conducătorului autorităţii sau instituţiei publice în al cărei stat de funcţii există funcţia publică corespunzătoare categoriei înalţilor funcţionari publici vacantă sau temporar vacantă, exercitarea cu caracter temporar a acesteia poate fi realizată de funcţionari publici sau, după caz, de funcţionari publici cu statut special care îndeplinesc condiţiile prevăzute la alin.(1), cu avizul Agenţiei Naţionale a Funcţionarilor Publici. Această măsură se dispune prin act administrativ al persoanei care are competenţa legală de numire în funcţia publică corespunzătoare categoriei înalţilor funcţionari publici, în condiţiile în care, din motive obiective, funcţia publică nu a putut fi ocupată prin mobilitate.

(2) Dacă funcţia publică este vacantă, măsura prevăzută la alin. (1) se dispune de către persoana care are competenţa numirii în funcţia publică, pe o perioadă de maximum 6 luni într-un an calendaristic, cu avizul Agenţiei Naţionale a Funcţionarilor Publici.

(3) În mod excepţional, perioada prevăzută la alin.(2) poate fi prelungită cu maximum 3 luni, cu avizul Agenţiei Naţionale a Funcţionarilor Publici, dacă autoritatea sau instituţia publică a organizat concurs de recrutare sau promovare şi funcţia publică nu a fost ocupată, în condiţiile legii.
	
	20. La articolul 92, alineatele (11), (2) şi (3) se modifică şi vor avea următorul cuprins:

„(11) În mod excepţional, la propunerea justificată a conducătorului autorităţii sau instituţiei publice în al cărei stat de funcţii există funcţia publică corespunzătoare categoriei înalţilor funcţionari publici vacantă sau temporar vacantă, exercitarea cu caracter temporar a acesteia poate fi realizată de funcţionari publici sau, după caz, de funcţionari publici cu statut special care îndeplinesc condiţiile prevăzute la alin.(1), cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii. Această măsură se dispune prin act administrativ al persoanei care are competenţa legală de numire în funcţia publică corespunzătoare categoriei înalţilor funcţionari publici, în condiţiile în care, din motive obiective, funcţia publică nu a putut fi ocupată prin mobilitate.

(2) Dacă funcţia publică este vacantă, măsura prevăzută la alin. (1) se dispune de către persoana care are competenţa numirii în funcţia publică, pe o perioadă de maximum 6 luni într-un an calendaristic, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii.”

(3) În mod excepţional, perioada prevăzută la alin.(2) poate fi prelungită cu maximum 3 luni, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, dacă autoritatea sau instituţia publică a organizat concurs de recrutare sau promovare şi funcţia publică nu a fost ocupată, în condiţiile legii.”
Autor: Comisia pentru administrație publică și amenajarea teritoriului

	Pentru respectarea normelor de tehnică legislativă.

Având în vedere procedura de durată de organizare şi desfăşurare a concursurilor, precum şi necesitatea asigurării coordonării compartimentelor respective, se propune eliminarea obligativităţii solicitării avizului ANFP.



	24. 
	Art.94, alin.(1), lit.a1) şi a2)

Art.94 - (1) Raportul de serviciu se suspendă de drept atunci când funcţionarul public se află în una dintre următoarele situaţii: 

.......................................

a1) este numit sau ales într-o funcţie de demnitate publică, pentru perioada respectivă, cu excepţiile prevăzute la art.34; 

a2) este încadrat la cabinetul unui demnitar;

......................................


	__
	21. La articolul 94 alineatul (1), literele a1) şi a2) se modifică şi vor avea următorul cuprins:

„a1) este numit sau ales într-o funcţie de demnitate publică, pentru perioada respectivă;

a2) este încadrat la cabinetul unui demnitar sau la cancelaria prefectului;”
Autor: deputat Adrian Solomon şi Comisia pentru administrație publică și amenajarea teritoriului

	Pentru respectarea normelor de tehnică legislativă.

Prevederile lit.a1) se regăsesc la lit.a), iar cele ale lit.a2) se regăsesc la lit.b).
Lit.a) şi b) se abrogă, pentru evitarea dublei reglementări.



	25. 
	Art.94 alin.(1) lit.a) şi b)

Art.94 - (1) Raportul de serviciu se suspendă de drept atunci când funcţionarul public se află în una dintre următoarele situaţii: 

a) este numit sau ales într-o funcţie de demnitate publică, pentru perioada respectivă, cu excepţiile prevăzute la art.34;

b) este încadrat la cabinetul unui demnitar;
.......................................

m) în cazul în care s-a dispus trimiterea în judecată pentru săvârşirea unei infracţiuni de natura celor prevăzute la art.54 lit.h);

.......................................

	
	22. La articolul 94 alineatul (1), literele a), b) şi m) se abrogă.

Autor: deputat Adrian Solomon şi Comisia pentru administrație publică și amenajarea teritoriului

	Pentru respectarea normelor de tehnică legislativă.

Pentru corelare cu propunerea de abrogare a alin.(2), (21) şi (3) ale art.34. 

Lit.m) se abrogă pentru corelare cu modificările aduse la art.86.



	26. 
	Art.95
(2) Raportul de serviciu se poate suspenda la cererea motivată a funcţionarului public, pentru un interes personal legitim, în alte cazuri decât cele prevăzute la alin.(1) şi la art.94 alin.(1), pe o perioadă cuprinsă între o lună şi 3 ani.
	3. La articolul 95, alineatul (2) se modifică şi va avea următorul cuprins:

„(2) Raportul de serviciu se poate suspenda la cererea funcţionarului public, pentru un interes personal, în alte cazuri decât cele prevăzute la alin.(1) şi la art.94 alin.(1), pe o durată stabilită prin acordul părţilor de cel mult 4 ani, dar nu mai puţin de o lună.”

	23. La articolul 95, alineatul (2) se modifică şi va avea următorul cuprins:

„(2) Raportul de serviciu se poate suspenda la cererea motivată a funcţionarului public, pentru un interes personal, în alte cazuri decât cele prevăzute la alin.(1) şi la art.94 alin.(1), pe o durată cumulată de cel mult 4 ani în perioada exercitării funcţiei publice pe care o deţine. Durata suspendării se stabileşte prin acordul părţilor şi nu poate fi mai mică de 30 de zile.”

Autor: deputat Adrian Solomon și Comisia pentru administrație publică și amenajarea teritoriului


	Pentru respectarea normelor de tehnică legislativă.

Pentru claritatea normei.

	27. 
	Art.96, alin.(4)

(4) Perioada suspendării raporturilor de serviciu în condiţiile art.94 alin.(1) lit.c) şi art.95 alin.(1) lit.c) se consideră vechime în funcţia publică.
	__
	24. La articolul 96, alineatul (4) se modifică şi va avea următorul cuprins:

„(4) Perioada suspendării raporturilor de serviciu în condiţiile art.94 alin.(1) lit.c) şi art.95 alin.(1) lit.a) - c) se consideră vechime în funcţia publică.”

Autor: deputat Adrian Solomon și Comisia pentru administrație publică și amenajarea teritoriului


	Concordanţă cu prevederile OUG nr.111/2010 privind concediul si indemnizatia lunară pentru cresterea copiilor.  

Perioada concediului pentru creşterea copilului... constituie vechime în muncă şi în serviciu, precum şi în specialitate şi se are în vedere la stabilirea drepturilor ce se acordă în raport cu acestea.

 

	28. 
	Art.98, alin.(1), lit.d)

Art.98. - (1) Raportul de serviciu existent încetează de drept:

.......................................    

d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare;
	
	25. La articolul 98 alineatul (1), litera d) se modifică şi va avea următorul cuprins:
„d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare dacă persoana care are competență de numire în funcția publică nu dispune aplicarea prevederilor alin.(3);”
Autor: deputat Adrian Solomon și Comisia pentru administrație publică și amenajarea teritoriului

	Pentru respectarea normelor de tehnică legislativă.

Pentru corelare cu celelalte modificări propuse.

	29. 
	Art.98, alineate noi


	__
	26. La articolul 98, după alineatul (2) se introduc două noi alineate, alineatele (3) şi (4), cu următorul cuprins:

„(3) Pe baza unei cereri formulate cu 2 luni înainte de data îndeplinirii cumulative a condiţiilor de vârstă standard şi a stagiului minim de cotizare pentru pensionare și cu aprobarea conducătorului autorității sau instituției publice, funcţionarul public poate fi menţinut în funcţia publică deţinută maximum 3 ani peste vârsta standard de pensionare, cu posibilitatea prelungirii anuale a  raportului de serviciu.
(4) Prin excepție de la prevederile alin.(1) lit.h), în cazuri temeinic justificate, persoana care are competența legală de numire în funcția publică poate aproba menținerea în funcția publică şi numirea pe perioadă nedeterminată a funcţionarilor publici care au exercitat raporturi de serviciu în condiţiile art.4 alin.(3), după vacantarea posturilor pe care aceştia au fost numiţi pe perioadă determinată.”

Autor: deputat Adrian Solomon și Comisia pentru administrație publică și amenajarea teritoriului 


	Pentru respectarea normelor de tehnică legislativă.

Pentru acoperirea deficitului de personal existent în primul rând la nivel local, acolo unde ocuparea posturilor scoase la concurs se face cu dificultate, ajungându-se uneori la situaţii de blocaj a unor compartimente din lipsă de personal.

Numirea pe perioadă determinată în funcția publică se poate face, conform art.4 alin.(3), prin redistribuire din corpul de rezervă sau prin concurs organizat în condiții identice cu concursul organizat pentru ocuparea funcțiilor publice vacante. 

Se propune reglementarea posibilității menținerii acestor persoane în funcția publică și implicit menţinerea capacității administrative a instituțiilor publice, după vacantarea posturilor pe care acestea au fost numite temporar, ca urmare a încetării raporturilor de serviciu a titularilor posturilor.

Această opțiune poate fi exercitată de conducerea instituțiilor publice, în cazuri temeinic justificate.



	30. 
	Art.99, alin.(7)

(7) Funcţionarul public de conducere are prioritate la ocuparea unei funcţii publice vacante la nivel inferior.
	4. La articolul 99, alineatul (7) se modifică şi va avea următorul cuprins:

„(7) Funcţionarul public de conducere are prioritate la ocuparea unei funcţii publice vacante de nivel inferior. În cazul în care funcţia publică vacantă de nivel inferior este o funcţie publică de execuţie şi nu corespunde studiilor şi/sau vechimii în specialitatea funcţionarului public de conducere, aceasta va fi transformată într-o funcţie publică corespunzătoare, dacă transformarea nu afectează structura organizatorică aprobată.”


	Devine pct.27 nemodificat 
	

	31. 
	Art.107, alin.(1) lit.b)

Art.107. - (1) Autorităţile şi instituţiile publice au obligaţia de a solicita Agenţiei Naţionale a Funcţionarilor Publici avizul privind funcţiile publice în oricare dintre următoarele situaţii:

......................................

b) modificarea calităţii posturilor, potrivit art.111 alin.(1) sau (5);

........................................

 
	__
	28. La articolul 107 alineatul (1), litera b) se abrogă.

Autor: deputat Adrian Solomon și Comisia pentru administrație publică și amenajarea teritoriului

	Pentru respectarea normelor de tehnică legislativă.

La art.111 nu există un alin.(5). 

Prevederile au fost preluate în cuprinsul alin.(2).

	32. 
	Art.107, alin.(2), literă nouă
(2) Autorităţile şi instituţiile publice au obligaţia de a înştiinţa, în termen de 10 zile lucrătoare, Agenţia Naţională a Funcţionarilor Publici, în oricare dintre următoarele situaţii:

.......................................
  
	__
	29. La articolul 107 alineatul (2), după litera b) se introduce o nouă literă, litera c), cu următorul cuprins:

„c) modificarea calităţii posturilor, potrivit art.111 alin.(1).” 
Autor: deputat Adrian Solomon și Comisia pentru administrație publică și amenajarea teritoriului

 
	Pentru respectarea normelor de tehnică legislativă.

Prevederi preluate de la alin.(1) lit.b).

	33. 
	Art. 111, alin.(3)

(3) Persoanele încadrate cu contract individual de muncă pe perioadă nedeterminată în posturi de natură contractuală care au fost stabilite şi avizate ca funcţii publice vor fi numite în funcţii publice de execuţie dacă îndeplinesc condiţiile prevăzute la art.54 şi condiţiile de vechime în specialitatea studiilor corespunzătoare clasei şi gradului profesional ale funcţiei publice.

 
	__
	30. La articolul 111, alineatul (3) se modifică şi va avea următorul cuprins:

„(3) Persoanele încadrate cu contract individual de muncă pe perioadă nedeterminată în posturi de natură contractuală care au fost stabilite ca funcţii publice vor fi numite în funcţii publice de execuţie dacă îndeplinesc condiţiile prevăzute la art.54 şi condiţiile de vechime în specialitatea studiilor corespunzătoare clasei şi gradului profesional ale funcţiei publice.”
Autor: deputat Adrian Solomon și Comisia pentru administrație publică și amenajarea teritoriului 


	Pentru respectarea normelor de tehnică legislativă.

Pentru flexibilizarea procedurilor.

	34. 
	__
	__
	Art.II. – (1) La data intrării în vigoare a prezentei legi, funcţionarilor publici aflaţi în situaţiile prevăzute la art.94 şi art.95 din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, li se aplică dispoziţiile existente până la data intrării în vigoare a prezentei legi.

(2) Condițiile de vechime prevăzute la art.16 alin.(2) lit.c) și art.57 alin.(6) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, nu se aplică în cazul funcționarilor publici care au îndeplinit condițiile de vechime în specialitatea studiilor prevăzute de lege la data numirii în funcția publică.
Autor: deputat Adrian Solomon şi Comisia pentru administrație publică și amenajarea teritoriului 


	Prevederi necesare.

	35. 
	
	
	Art.III. - (1) În cazul în care la concursurile organizate pentru ocuparea funcţiei publice de conducere de secretar al comunei nu se prezintă persoane care au studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă, și care îndeplinesc condiţiile prevăzute la art.57 alin.(6) lit.a) și art.57 alin.(7) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, pot candida şi persoane care nu îndeplinesc aceste condiţii, în următoarea ordine: 

     a) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă și îndeplinesc condiţia prevăzută la art.57 alin.(6) lit.a) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege;

     b) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă;

     c) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în altă specialitate;
(2) În situația prevăzută la alin.(1), ocuparea funcției publice de conducere de secretar al comunei se face pe perioadă determinată, cu obligația organizării anuale a concursului pentru ocuparea acesteia.

(3) În situaţia în care funcţia publică de conducere de secretar al comunei este vacantă sau temporar vacantă şi în cadrul autorităţii sau instituţiei publice nu există persoane care au studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă, și care îndeplinesc condiţiile prevăzute la art.57 alin.(6) lit.a) și art.57 alin.(7) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, funcția publică de secretar al comunei poate fi exercitată cu caracter temporar şi de persoane care nu îndeplinesc aceste condiţii, cu aplicarea corespunzătoare a prevederilor art.92 din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege.

Autor: Comisia pentru administrație publică și amenajarea teritoriului


	


ANEXA NR.2

AMENDAMENTE RESPINSE

	Nr. crt.
	Text iniţial
	Text amendament

(autor)
	MOTIVARE

1. Argumente susţinere
2. Argumente respingere
	Camera decizională

	1.
	2. La articolul 65 alineatul (2), litera c) se modifică şi va avea următorul cuprins:

„c) să fi obţinut cel puţin calificativul «bine» la evaluarea performanţelor individuale în ultimii 2 ani în care funcţionarul public s-a aflat în activitate;’'


	Domnul deputat Iuliu Nosa propune reformularea textului după cum urmează:
„c) să fi obţinut cel puţin calificativul «bine» la ultimele două evaluări anuale a performanţelor individuale;”

	1. Această formulare are un caracter mai clar şi mai puţin supus riscului de interpretare eronată faţă de formularea propusă în cadrul Comisiei, respectiv „ultimele două evaluări anuale”.

Specificarea clară a faptului că este vorba de anii în care funcționarul public s –a aflat în activitate este necesară pe de o parte, pentru a minimiza riscul aplicării în mod neunitar a normelor, iar pe de altă parte corelează existența vechimii în grad profesional cu evaluarea activității performanțelor profesionale. 
2. Formularea doptată de comisie este mai clară.

	Camera Deputaţilor

	2.
	Art.95, alin.(1)
Art.95. - (1) Raportul de serviciu se suspendă la iniţiativa funcţionarului public în următoarele situaţii:

	Domnul deputat Iuliu Nosa propune introducerea unui text nou, ca lit.f), cu următorul cuprins:

“f) suspendarea raportului de serviciu la inițiativa funcționarului public pentru studii sau pentru interese personale pe o durată stabilită prin acordul părților, de cel mult 4 ani.”

	1. Prevedere necesară.

2. Textul propus se regăseşte în reformularea alin.(2) al art.95, pct.3 din iniţiativa legislativă.
Preluarea acestui amendament la lit.f) duce la apariţia unui paralelism legislativ, încălcând astfel normele de tehnică legislativă.
	Camera Deputaţilor

	3.
	Art. 98 - (1) Raportul de serviciu existent încetează de drept:

..........................................


	Domnul deputat Iuliu Nosa propune introducerea unui text nou, ca lit.d1), cu următorul cuprins:

„d1) la data îndeplinirii cumulative a condițiilor de vârstă standard și a stagiului minim de cotizare pentru pensionare, înaltul funcționar public, funcționarul public de conducere sau de execuție cu grad profesional superior, sau cu titlu științific de doctor, care dovedește competență profesională deosebită, poate fi menținută în funcția publică deținută, la cerere, până la 3 ani peste vârsta standard de pensionare.”


	1. Prin reglementarea propusă se urmăreşte rezolvarea unor situaţii concrete de blocare a activităţii, prin vacantarea posturilor şi neocuparea lor, din motive obiective.

2. Pe fond, modificarea propusă a fost rezolvată prin celelalte amendamente formulate, care se integrează în corpul legii şi respectă normele de tehnică legislativă, fără a crea discriminări. Prevederea se regăseşte în cuprinsul art.98, ca alineat nou.


	Camera Deputaţilor

	4.
	Art.100, alineate noi.


	Domnul deputat Iuliu Nosa propune introducerea unur alineate noi, (6) – (8), cu următorul cuprins:

„(6) Persoanele care ocupă funcții publice de conducere în instituțiile și autoritățile publice care sunt supuse restructurării vor fi trecute  pe un post vacant de nivel inferior în cadrul structurii organizatorice aprobate potrivit legii, cu respectarea condițiilor de vechime prevăzute de lege.
(7) În cazul în care postul vacant este un post de execuție inferior celui corespunzător studiilor și vechimii funcționarului public de conducere acesta va fi transformat la acel nivel.
(8) În situația în care în cadrul structurii organizatorice, aprobată potrivit legii, nu există un post  vacant, se transformă postul propriu al persoanei 
într-o funcție de execuție, corespunzătoare studiilor și condițiilor de vechime ale acesteia.”


	1. Prevederi necesare.

2. Măsura propusă, referitoare doar la persoanele care ocupă funcţii publice de conducere, este discriminatorie, deoarece creează un tratament diferit faţă de celelalte categorii de funcţionari publici.


	Camera Deputaţilor

